b'\n_START_ARTICLE_\nBluma Zeigarnik\n_START_PARAGRAPH_\nBluma Zeigarnik (rus. \xd0\x91\xd0\xbb\xd1\x8e\xd0\xbc\xd0\xb0 \xd0\x92\xd1\x83\xd0\xbb\xd1\x8c\xd1\x84\xd0\xbe\xd0\xb2\xd0\xbd\xd0\xb0 \xd0\x97\xd0\xb5\xd0\xb9\xd0\xb3\xd0\xb0\xd1\x80\xd0\xbd\xd0\xb8\xd0\xba, 1900 m. lapkri\xc4\x8dio 9 d. Prienuose \xe2\x80\x93 1988 m. vasario 24 d. Maskvoje) \xe2\x80\x93 rus\xc5\xb3 psicholog\xc4\x97 ir psichiatr\xc4\x97, atradusi Zeigarnik efekt\xc4\x85, eksperimentin\xc4\x97s psichopatologijos pradinink\xc4\x97.\n_START_SECTION_\nBiografija\n_START_PARAGRAPH_\nGim\xc4\x97 \xc5\xbeyd\xc5\xb3 \xc5\xa1eimoje Prienuose, ten baig\xc4\x97 gimnazij\xc4\x85. Po vedyb\xc5\xb3 apsigyveno Berlyne, kur 1927 m. baig\xc4\x97 Berlyno universitet\xc4\x85. Zeigarnik efekt\xc4\x85, kitaip vadinam\xc4\x85 nebaigto veiksmo efektu, apra\xc5\xa1\xc4\x97 savo daktaro disertacijoje. Jos darbo vadovu buvo \xc5\xbeinomas psichologas Kurtas Levinas._NEWLINE_Nuo 1931 m. prad\xc4\x97jo dirbti Maskvos universitete kartu su Levu Vygotskiu. 1978 m. gavo I-ojo laipsnio Lomonosovo apdovanojim\xc4\x85 Rusijoje, 1983 m. \xe2\x80\x93 Amerikos psicholog\xc5\xb3 asociacijos Kurto Levino apdovanojim\xc4\x85.'